
అహ్మదాబాద్లో ముగ్గురికి సోకిన వైరస్ముగ్గురు బాధితుల్లో ఒకరు గర్భిణిఅహ్మదాబాద్, మే 27: కొన్నాళ్ల క్రితం ప్రపంచాన్ని గడగడలాడించిన ప్రాణాంతక మహమ్మారి జికా వైరస్ దేశంలోకి ప్రవేశించింది. గుజరాత్ లోని అహ్మదాబాద్ నగరంలో ముగ్గురికి ఈ వైరస్ సోకినట్టు వైద్యులు గుర్తించారు. బాధితుల్లో ఓ గర్భిణి కూడా ఉంది. ప్రపంచ ఆరోగ్య సంస్థ (డబ్ల్యూహెచ్వో) ఈ విషయాన్ని ధ్రువీకరించింది. అహ్మదాబాద్లో దోమల నిర్మూలనకు చర్యలు తీసుకోవాలని విజయ్ కోహ్లీ అనే వైద్యుడు సూచించారు. దోమల ద్వారా ఈ వైరస్ వ్యాపిస్తుందని ఇదివరకే వైద్యులు నిర్ధారించారు. దీనివల్ల ప్రపంచవ్యాప్తంగా చాలా దేశాల్లో ప్రజలు  ఇబ్బంది పడ్డారు. వివిధ దేశాలకు వేగంగా వ్యాపిస్తున్న ఈ వైరస్ నివారణకు డబ్ల్యూహెచ్వో టాస్క్ ఫోర్స్ను ఏర్పాటు చేసింది. గర్భస్థ శిశువుల మెదడుపై ప్రభావం చూపే ఈ వైరస్ సోకకుండా నివారించేందుకు ముందు జాగ్రత్త చర్యలు తీసుకోవాలని సూచించింది.మూలాలు ఉగాండాలో..జికా వైరస్ అనేది ఒక ఫ్లేవి వైరస్. అంటే.. ఎల్లో ఫీవర్, వెస్ట్నైల్, చికున్గున్యా, డెంగీ తదితర వ్యాధులను కలిగించే వైర్సల కుటుంబానికి చెందినది. ఈ వైర్సను తొలిసారి 1947లో ఉగాండాలోని జికా అటవీ ప్రాంతంలో ఉండే కోతుల్లో కనుగొన్నారు. అందుకే దీనికి ఆ పేరుపెట్టారు. ఇది ప్రధానంగా ఉష్ణమండల ప్రాంతమైన ఆఫ్రికా నుంచి ప్రారంభమై.. ఆగ్నేయాసియా, పసిఫిక్ ఐ లాండ్స్ మీదుగా దక్షిణ అమెరికా దేశాలకు దోమల ద్వారా వ్యాపించింది. 2014 తరువాత ఈ వైరస్..  బ్రెజిల్లో పెద్దఎత్తున వ్యాపించడం మొదలై.. ఆపై పలుదేశాలకు విస్తరించింది.ఇలా వ్యాపిస్తుందిజికా వైరస్ దోమల వంటి జీవుల లాలాజలం ద్వారా ఇతర ప్రాణుల్లోకి ప్రవేశిస్తుంది. డెంగీ, చికున్గున్యా జ్వరాలకు కారణమైన ‘ఈడిస్ ఈజిప్టై’ రకం దోమ కాటు ద్వారానే జికా వైరస్ కూడా ఒకరి నుంచి మరొకరికి వ్యాపిస్తుంది. లైంగిక చర్య ద్వారా కూడా వ్యాపించే ప్రమాదం ఉందని శాస్త్రజ్ఞులు హెచ్చరిస్తున్నారు. బ్రెజిల్లో జికా వ్యాప్తి చెందినప్పుడు తహితీ ప్రాంతంలో ఒక వ్యక్తి వీర్యకణాల్లో జికా వైర్సను కనుగొన్నారు. సెక్స్ ద్వారా జికా వైరస్ వ్యాపించే అవకాశం ఉందని మరో అధ్యయనం కూడా తేల్చడం గమనార్హం.ఇవీ లక్షణాలుజికా వైరస్ సోకినవారి ప్రాణాలకు ఎలాంటి ముప్పూ ఉండదు. అంతే కాదు.. వైరస్ సోకిన అందరికీ ఇది హానికరం కూడా కాదు. ఈ వైరస్ సోకిన ప్రతి ఐదుగురిలో ఒకరికి మాత్రమే ఆరోగ్యపరమైన ఇబ్బందులు ఎదురవుతాయని వైద్యులు చెబుతున్నారు. ఆ వైర్సకు శరీరం ప్రభావితమైనప్పుడు.. జ్వరం, దద్దుర్లు, కీళ్ల నొప్పులు, కళ్లు ఎరుపెక్కడం, కండరాలు, తలనొప్పి, కంటి వెనుక నొప్పి, వాంతులు.. వంటి లక్షణాలు కనిపిస్తాయి. డెంగీ, చికున్ గున్యా లక్షణాలు ఉన్న వారు కూడా ఆలస్యం చేయక వైద్యుల సలహా తీసుకోవాలి. జికా వైరస్ ఒంట్లోకి ప్రవేశించిన తరువాత 2 నుంచి 7 రోజుల్లో వ్యాధి తగ్గుముఖం పడుతుంది. అయితే, ఈ వైరస్ సోకిన కొందరిలో.. అత్యంత అరుదుగా గిలియన్ బారీ సిండ్రోమ్ అనే నాడీ వ్యవస్థకు సంబంధించిన వ్యాధి వస్తుంది. దీనివల్ల తాత్కాలిక పక్షవాతం వస్తుంది.గర్భస్థ శిశువులపై ప్రభావంగర్భిణులకు జికా వైరస్ సోకితే గర్భస్రావమయ్యే ప్రమాదం ఉంది. మృత శిశువు జన్మించడం, నెలలు నిండకుండానే ప్రస వం వంటి సమస్యలు వస్తాయి. ఒకవేళ 9 నెలల తర్వాత ప్రసవమైనా.. శిశువు మెదడు పూర్తిగా ఎదగదు. ఆరోగ్యంగా జన్మించిన చిన్నారులతో పోలిస్తే వారి తలభాగం చిన్నగా ఉంటుంది. ఈ లోపాన్ని మైక్రోసెఫలీ అంటారు. 2014లో బ్రెజిల్లో మైక్రోసెఫలీతో పుట్టిన వారి సంఖ్య 140 కాగా.. 2015, 2016 జనవరిల్లో ఈ సంఖ్య 4000కు పైగా ఉండటం పరిస్థితి తీవ్రతను సూచిస్తోంది. గర్భస్థ శిశువులకు జికా ఇన్ఫెక్షన్ల వల్ల పెరుగుదలలో లోపాలు, మేధస్సు లేకపోవడం వంటి సమస్యలూ ఉం టాయి. ‘జికా’ వైరస్ వ్యాప్తి ఉన్న ప్రాంతం నుంచి వచ్చే జీవిత భాగస్వామితో గర్భిణులు జాగ్రత్తగా ఉండాలని.. వీర్యం ద్వారా కూడా జికా వ్యాపించే ప్రమాదం ఉంది కాబట్టి వారితో 8 వారాలు సురక్షిత శృంగారంలో పాల్గొనాలి. ఒకవేళ జీవిత భాగస్వామిలో వైరస్ లక్షణాలుంటే 6 నెలలు శృంగారంలో పాల్గొనకూడదు. తీసుకోవాల్సిన జాగ్రత్తలు..విదేశాల నుంచి వచ్చిన వారితో అప్రమత్తంగా ఉండాలి.డెంగీ, చికున్గున్యా బాధితులున్న ఇళ్లలో జాగ్రత్తలు పాటించాలి.గర్భిణులు దోమలు కుట్టకుండా జాగ్రత్తలు పాటించాలి.ఇంటి పరిసరాల్లో దోమలను నిర్మూలించాలి. దోమల నివారణకు డబ్ల్యూహెచ్వో ఆమోదించిన క్రిమిసంహారకాలను వాడాలి.ఒళ్లంతా కప్పి ఉంచేలా లేత రంగు దుస్తులు ధరించాలి. పొడుగు చేతుల చొక్కాలు, ప్యాంట్లు వేసుకోవాలి.జ్వరం ఉంటే సొంతవైద్యం చేసుకోకుండా వైద్యులను సంప్రదించాలి.భాగస్వామితో తప్ప ఇతరులతో శారీరక సంబంధాలు పెట్టుకోవద్ద్దు.ఒకరి షేవింగ్ బ్లేడ్లు, కత్తులను మరొకరు వినియోగించవద్దు.వైరస్ సోకినవారు.. వైద్యపర్యవేక్షణలో ఉంటూ మంచినీళ్లు, పండ్ల రసాల వంటి ద్రవాలు ఎక్కువగా తీసుకుంటూ పూర్తిగా విశ్రాంతి తీసుకోవాలి.మనకు 1950ల్లోనే తెలుసు!జికా వైరస్ గురించి మన దేశ శాస్త్రజ్ఞులకు 1950ల్లోనే తెలు సు. అప్పట్లోనే వారు జికాపై పరిశోధనలు చేశారు. పరిశోధనలు చేయడమే కాక.. దాన్ని ఒక వయల్లో భద్రపరిచే ప్రయత్నం చేసినప్పటికీ అది చనిపోయింది. పుణెలోని నేషనల్ ఇన్స్టిట్యూట్ ఆఫ్ వైరాలజీ (ఎన్ఐవీ) నిర్వహించిన ఈ పరిశోధన గురించి బీబీసీ ఒక కథనంలో పేర్కొంది. బీబీసీ రిపోర్ట్ ప్రకారం 1953లో ఎన్ఐవీ.. కీటకాల వల్ల భారతీయుల్లో వ్యాపించే వ్యాధులపై ఒక పత్రాన్ని సమర్పించింది. ఆ పదిహేను వ్యాధుల్లో జికా కూడా ఉంది. ‘‘జికా వైరస్ భారతీయులకు కూడా సోకుతుందని తేలింది’’ అని ఎన్ఐవీ ఆ పత్రంలో స్పష్టం చేసింది.

ahmadaabaadlo mugguriki sokina vairasmugguru baadhitullo okaru garbhiniahmadabad, mee 27: konnalla kritam prapanchaanni gadagadalaadinchina praanaantaka mahammari jika virus desamloki pravesinchindi. gujarat loni ahmadabad nagaramlo mugguriki ee virus sokinattu vaidyulu gurtinchaaru. baadhitullo oo garbhini kuudaa undi. prapancha aarogya samstha (dableuhechwo) ee vishayaanni dhruveekarinchindi. ahmadaabaadlo domala nirmuulanaku charyalu teesukovaalani vijay kohli ane vaidyudu suuchimchaaru. domala dwara ee virus vyaapistundani idivarake vaidyulu nirdhaarinchaaru. deenivalla prapanchavyaaptamgaa chala deshaallo prajalu  ibbandi paddaaru. vividha deshaalaku vegamgaa vyaapistunna ee virus nivaaranaku dableuhechwo task forsnu erpaatu chesindi. garbhastha sisuvula medadupai prabhaavam chuupee ee virus sokakunda nivaarinchenduku mundu jaagratta charyalu teesukovaalani suuchimchimdi.moolaalu ugaandaalo..jika virus anedi oka flavi virus. ante.. ello feever, westnile, chikungunya, dengi taditara vyaadhulanu kaliginche vairsala kutumbaaniki chendinadi. ee vairsanu tolisari 1947loo ugaandaalooni jika atavi praantamlo unde kotullo kanugonnaru. anduke deeniki aa perupettaaru. idhi pradhaanamgaa ushnamandala praantamaina africa nunchi praarambhamai.. agneyasia, pasific ai lands meedugaa dakshina america deshaalaku domala dwara vyaapinchindi. 2014 taruvaata ee virus..  brejillo peddaettuna vyaapinchadam modalai.. aapai paludesaalaku vistarinchindi.ilaa vyaapistundijaki virus domala vanti jeevula lalajalam dwara itara praanulloki pravesistundi. dengi, chikungunya jwaraalaku kaaranamaina ‘eedis eejiptai’ rakam doma kaatu dwarane jika virus kuudaa okari nunchi marokariki vyaapistundi. laingika charya dwara kuudaa vyaapinche pramaadam undani saastrajnulu hecharistunnaru. brejillo jika vyaapti chendinappudu tahitii praantamlo oka vyakti veeryakanaallo jika vairsanu kanugonnaru. secks dwara jika virus vyaapinche avakaasam undani maro adhyayanam kuudaa telchadam gamanarham.ivee lakshanalujika virus sokinavari praanaalaku elanti muppuu undadu. anthe kaadu.. virus sokina andarikee idhi hanikaram kuudaa kaadu. ee virus sokina prati aidugurilo okariki matrame aarogyaparamaina ibbandulu eduravutaayani vaidyulu chebutunnaru. aa vairsaku sareeram prabhaavitamainappudu.. jwaram, daddurlu, keella noppulu, kallu erupekkadam, kandaraalu, talanoppi, kanti venuka noppi, vaantulu.. vanti lakshanaalu kanipistaayi. dengi, chikun gunya lakshanaalu unna vaaru kuudaa aalasyam cheyaka vaidyula salaha teesukovali. jika virus ontloki pravesinchina taruvaata 2 nunchi 7 rojullo vyaadhi taggumukham padutundi. ayithe, ee virus sokina kondarilo.. atyanta arudugaa gillian bari syndrom ane naadii vyavasthaku sambandhinchina vyaadhi vastundi. deenivalla taatkaalika pakshavaatam vastundi.garbhastha sisuvulapai prabhaavangarbhinulaku jika virus sokithe garbhasravamayye pramaadam undi. mruta sisuvu janminchadam, nelalu nindakundaane prasa vam vanti samasyalu vastaayi. okavela 9 nelala tarvaata prasavamainaa.. sisuvu medadu puurtigaa edagadu. aarogyamgaa janminchina chinnaarulatho poliste vaari talabhaagam chinnagaa untundi. ee lopanni microsephaly antaaru. 2014loo brejillo microsephalytho puttina vaari sankhya 140 kaga.. 2015, 2016 janavarillo ee sankhya 4000ku paiga undatam paristhiti teevratanu suuchistoemdi. garbhastha sisuvulaku jika infectionla valla perugudalalo lopalu, medhassu lekapovadam vanti samasyaluu um taayi. ‘jika’ virus vyaapti unna praantam nunchi vache jeevita bhaagaswaamito garbhinulu jaagrattagaa undaalani.. veeryam dwara kuudaa jika vyaapinche pramaadam undi kabatti vaaritho 8 vaaraalu surakshita shrungaaramlo palgonali. okavela jeevita bhagaswamilo virus lakshanalunte 6 nelalu shrungaaramlo paalgonakudadu. teesukovaalsina jaagrattalu..videsala nunchi vachina vaaritho apramattamgaa undaali.dengi, chikungunya baadhitulunna illalo jaagrattalu paatinchaali.garbhinulu domalu kuttakunda jaagrattalu paatinchaali.inti parisaraallo domalanu nirmuulinchaali. domala nivaaranaku dableuhechwo aamodinchina krimisamhaarakaalanu vaadaali.ollantaa kappi unchela letha rangu dustulu dharinchali. podugu chetula chokkaalu, pyaantlu vesukovali.jwaram unte sontavaidyam chesukokunda vaidyulanu sampradinchaali.bhaagaswaamito tappa itarulatho saareeraka sambandhaalu pettukovadddu.okari shaving bladelu, kattulanu marokaru viniyoginchavaddu.virus sokinavaaru.. vaidyaparyavekshanalo untuu manchineellu, pandla rasala vanti dravaalu ekkuvagaa teesukuntu puurtigaa vishraanti teesukovali.manaku 1950llone telusu!jika virus gurinchi mana desha saastrajnulaku 1950llone telu su. appatlone vaaru jikapai parisodhanalu chesaru. parisodhanalu cheyadame kaaka.. daanni oka vayallo bhadrapariche prayatnam chesinappatiki adhi chanipoyindi. puneloni neshanal institute af vairalaji (eniv) nirvahinchina ee parisodhana gurinchi bbc oka kathanamlo perkondi. bbc report prakaaram 1953loo eniv.. keetakaala valla bhaaratheeyullo vyaapinche vyaadhulapai oka patraanni samarpinchindi. aa padihenu vyaadhullo jika kuudaa undi. ‘‘jika virus bhaaratheeyulaku kuudaa sokutundani telindi’’ ani eniv aa patramlo spashtam chesindi.